Resep: Jan Braai se sjerrie-en-boereworsburgers in die kleineJan Braai se sjerrie-en-boereworsburgers in die kleine. (Foto: verskaf) Om klein burger-frikkadelle te rol en te braai lyk nog altyd vir my na hopeloos te veel moeite, want die voorbereiding en die braaiwerk gaan ingewikkeld wees. Boerewors is die eenvoudige oplossing hiervoor. Die ander ding van klein hamburgers (sliders) wat my pla, is dat die verhouding brood tot vleis dikwels te swaar aan die brood se kant val. Dit los ons maklik op deur nie twee nie, maar een stuk brood per miniatuur hamburger te gebruik – só skuif ons die vleisverhouding op. Sjerrie, die oorspronklike “ou bruin”-tipe, bied goeie waarde vir geld as jy daarmee braai en is een van die sleutelbestanddele van die resep. Die soetigheid van die sjerrie pas perfek by die gekruide smaak van die boerewors. Lewer sowat 30 stukke. Wanneer die boerewors reg is, haal dit van die vuur af, trek die sosatiepenne uit en pak ’n stuk gebraaide sjerrie-boerewors op elke voorbereide sny van die baguette.